C 339/5

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. Punktu

(2022/C 339/05)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Navarra”

PDO-ES-A0127-AM03

Paziņojuma datums: 14.6.2022.

APSTIPRINĀTĀ GROZĪJUMA APRAKSTS UN PAMATOJUMS

SĀRTVĪNA UN SARKANVĪNA KOPĀ SAJAUKŠANAS IESPĒJA

Tiek ieviesta iespēja sajaukt ar jeb pievienot sārtvīnu no iepriekšējā gada ražas līdz kārtējā gada sarkanvīnam, ja vien sārtvīna īpatsvars nepārsniedz 15 % no kopējā iegūtā tilpuma.

Šis grozījums attiecas uz produkta specifikācijas 3.b punkta c) apakšpunktu un vienotā dokumenta 5.1. punktu.

Šis grozījums tiek uzskatīts par standarta grozījumu atbilstoši Komisijas Deleģētās regulas (ES) 2019/33 14. panta 1. punktam, jo tas neietver aizsargātā cilmes vietas nosaukuma maiņu; to neveido vīnkopības produkta kategorijas izmaiņas, dzēšana vai pievienošana, kā minēts Regulas (ES) Nr. 1308/2013 VII pielikuma II daļā; tas potenciāli nevarētu padarīt Regulas (ES) Nr. 1308/2013 93. panta 1. punkta a) apakšpunkta i) punktā vai b) apakšpunkta i) punktā minēto saikni par spēkā neesošu; un tas nenosaka turpmākus produkta tirdzniecības ierobežojumus.

Pēc tam, kad beidzās ārkārtas stāvoklis, kas tika izsludināts ar karaļa 2020. gada 25. oktobra Rīkojumu Nr. 926/2020 un kas ar karaļa 2020. gada 3. novembra Rīkojumu Nr. 956/2020 tika pagarināts līdz 2021. gada 9. maijam, un pēc valdības pieņemto ārkārtas pasākumu (mājsēdes, viesmīlības nozares uzņēmumu darbības pilnīgas apturēšanas, robežu slēgšanas utt.) pakāpeniskas atcelšanas ir atjaunota normālā ikdienas darbība, kas pozitīvi ietekmēs vīna tirgu un palielinās patēriņu.

Ņemot vērā to, ka sārtvīnus parasti patērē galvenokārt pavasarī un vasarā, tos visvairāk skāra ierobežojošie pasākumi, kas tika pieņemti Covid-19 veselības krīzes dēļ. Sārtvīna patēriņš no rudens strauji samazinās. Tā tas ir turpinājies, ņemot vērā pašreizējo ārkārtas stāvokli un iepriekš minētos ierobežojumus. Pagājušajā gadā šo kritumu varēja kompensēt, ieviešot ārkārtas pagaidu grozījumu produkta specifikācijas 3.b punkta c) apakšpunktā pēc regulatīvās padomes pieprasījuma, kas ļoti pozitīvi ietekmēja ražotājus.

Iepriekš minētā grozījuma pozitīvā ietekme liecina, ka ārkārtas pagaidu pasākums ir jānosaka par pastāvīgu pasākumu, ņemot vērā izcilos rezultātus. Tā kā sārtvīns netika tirgots ilgāku laiku, tika nodrošināti kvalitātes standarti un bez kavēšanās tika laists tirgū nākamās ražas sārtvīns, tādējādi nodrošinot tā konkurētspēju.

Ierosinātais grozījums ir saskaņā ar Eiropas tiesību aktiem, jo Komisijas 2019. gada 12. marta Deleģētās regulas (ES) 2019/934, ar ko papildina Eiropas Parlamenta un Padomes Regulu (ES) Nr. 1308/2013, 7. panta [kupāžas definīcija] 2. punktā ir noteikts šādi: “Šā punkta piemērošanai sārtvīnu uzskata par sarkanvīnu.”.

Tiks stiprināta jauno sarkanvīnu kvalitāte, kas izriet no jaunās vīnogu ražas, un to organoleptiskās īpašības tiks vēl vairāk uzlabotas; primārajiem aromātiem, mīkstināšanai, tanīniem utt. visiem ir pozitīva ietekme uz ACVN “Navarra” vīnu kvalitāti un atšķirīgumu saskaņā ar ACVN “Navarra” produkta specifikācijas 2.a punkta c) apakšpunktā noteiktajām analītiskajām īpašībām.

VIENOTAIS DOKUMENTS

1. Nosaukums

Navarra

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

4. Vīnu apraksts

1. Baltvīns

Blāvi dzeltena līdz zeltaini dzeltena krāsa, dzidrs un spodrs. Vidēji līdz ļoti izteikts aromāts, bez nepilnībām, ar augļu un/vai ziedu, un/vai augu pieskaņu. Garša ir līdzsvarota un ar labi integrētu skābumu, tam ir retronazāls augļu aromāts un vidēja līdz ilga pēcgarša.

* Ja atlikumcukuru saturs pārsniedz 5 g/l, sēra dioksīda saturam jābūt mazākam par vai vienādam ar 300 g/l. Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 12,5 Maksimālais kopējais sēra dioksīda saturs (miligramos uz litru) 190

2. Koka mucā izturēts baltvīns (fermentēts mucā, Crianza, Reserva, Gran Reserva)

Salmu dzeltena līdz zeltaini dzeltena krāsa ar dzintarkrāsas niansēm, dzidrs un spodrs. Vidēji līdz ļoti izteikts aromāts, bez nepilnībām, ar koksnes un/vai asu, un/vai dūmakainu pieskaņu. Garša ir līdzsvarota un ar labi integrētu skābumu, tam piemīt retronazāls koksnes aromāts un vidēja līdz ilga pēcgarša.

Ja atlikumcukuru saturs pārsniedz 5 g/l, sēra dioksīda saturs būs vienāds ar 300 g/l vai mazāks.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 15 Maksimālais kopējais sēra dioksīda saturs (miligramos uz litru) 190

3. Baltvīns no vīnogām, kas inficētas ar Botrytis sēni

Blāvi dzeltena līdz zeltaini dzeltena krāsa ar dzintarkrāsas niansēm, dzidrs un spodrs. Vidēji līdz ļoti izteikts aromāts, bez nepilnībām, ar augļu un/vai ziedu, un/vai augu pieskaņu. Garša ir līdzsvarota un ar labi integrētu skābumu, tam ir retronazāls augļu aromāts un vidēja līdz ilga pēcgarša.

Gaistošais skābums palielinās par 1 meq/l uz katru dabiskā faktiskā spirta satura grādu, pārsniedzot 10 tilpumprocentus.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 13 Maksimālais kopējais sēra dioksīda saturs (miligramos uz litru) 190

4. Sārtvīns

Iesārts, dzidrs un spodrs. Vidēji līdz ļoti izteikts aromāts, bez nepilnībām, ar sarkano un tumšo augļu un/vai ziedu aromātu. Garša ir līdzsvarota un ar labi integrētu skābumu, tam piemīt sarkanu un tumšu augļu un/vai salds retronazāls aromāts un vidēja līdz ilga pēcgarša.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 12,5 Maksimālais kopējais sēra dioksīda saturs (miligramos uz litru) 190

5. Koka mucā izturēts sārtvīns (fermentēts mucā, Reserva)

Iesārts, dzidrs un spodrs. Vidēji līdz ļoti izteikts aromāts, bez nepilnībām, ar sarkano un tumšo augļu un/vai koksnes aromātu. Garša ir līdzsvarota un ar labi integrētu skābumu, tam piemīt retronazāls koksnes aromāts un vidēja līdz ilga pēcgarša.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 15 Maksimālais kopējais sēra dioksīda saturs (miligramos uz litru) 190

6. Sarkanvīns

Violeta līdz rubīnsarkana krāsa, caurspīdīgs un spodrs. Vidēji līdz ļoti izteikts aromāts, bez nepilnībām, ar augļu un/vai koksnes pieskaņu. Garša ir līdzsvarota, tam piemīt vidējs miesīgums, augļu un/vai koksnes retronazāls aromāts un vidēja līdz ilga pēcgarša.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11,5 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 12,5 Maksimālais kopējais sēra dioksīda saturs (miligramos uz litru) 140

7. Koka mucā izturēts sarkanvīns (Roble, Crianza, Reserva vai Gran Reserva)

Violeti sarkana līdz sarkana krāsa ar rūsganām niansēm, spodrs un dzidrs. Vidēji līdz ļoti izteikts aromāts, bez nepilnībām, ar koksnes un/vai asu, un/vai dūmakainu pieskaņu. Garša ir līdzsvarota, tam piemīt vidējs līdz pilnīgs miesīgums, retronazāls koksnes aromāts un vidēja līdz ilga pēcgarša.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11,5 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) 16,67 Maksimālais kopējais sēra dioksīda saturs (miligramos uz litru) 140

8. Desertvīns

Baltvīni: bāli dzeltens līdz sarkankoka brūns, dzidrs un spodrs. Sarkanvīniem: violeti sarkans līdz sarkans ar rūsganām niansēm, dzidrs un spodrs. Ļoti izteikts aromāts, bez nepilnībām, ar nogatavojušos vai žuvušu augļu pieskaņu. Garša ir līdzsvarota, tam piemīt vidējs līdz pilnīgs miesīgums, nogatavojušos vai žuvušu augļu retronazāls aromāts un vidēja līdz ilga pēcgarša.

Jebkādiem analītisko īpašību ierobežojumiem, kas nav iekļauti, jābūt saskaņā ar spēkā esošajiem ES tiesību aktiem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 15 Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru) 190

5. Vīndarības metodes

5.1. Īpašās vīndarības metodes

1. Audzēšanas prakse

Plantācijas blīvums — vismaz 2 400 stādu uz hektāru.

Vīndārzā ir atļauta apūdeņošana, izmantojot lokalizētas sistēmas. Apūdeņošanas sistēmas, kas nav lokalizētas (augsnes apūdeņošana virszemes ūdeņu pārplūšanas dēļ, ar apsmidzināšanu), ir atļautas līdz katra gada 8. augustam.

2. Īpašās vīndarības metodes

Baltvīni: tikai baltogu vīnogas. Ir atļauta aukstā macerācija.

Sārtvīni: tikai sarkanogu vīnogas. Maksimālais atļautais misas tilpums, kas iegūts ar notecināšanu, ir 40 litri uz katriem 100 kilogramiem vīnogu.

Sarkanvīni: tikai sarkanogu vīnogas. Sārtvīnu var sajaukt ar jeb tam var pievienot nākamā gada sarkanvīnu, ja sārtvīna īpatsvars nepārsniedz 15 % no kopējā iegūtā tilpuma.

Desertvīni: tāda vīna spirta pievienošana, kura tilpumkoncentrācija ir lielāka par vai vienāda ar 96 %, vai šā vīna spirta un misas, fermentējošās misas vai vīna maisījuma pievienošana no šķirnes “Moscatel de Grano Menudo” vai “Garnacha Tinta” un “Garnacha Blanca” ar dabisko spirta tilpumkoncentrāciju, kas pārsniedz 12 %. Ja tie ir izturēti, tiešā karstumā koncentrētai misai var pievienot “Moscatel de Grano Menudo” un/vai “Garnacha Tinta” un/vai “Garnacha Blanca” vīnogas.

3. Ierobežojumi saistībā ar vīna ražošanu

To vīnu sagatavošanai, kuriem piešķirts ACVN, joprojām aizliegts izmantot nepārtrauktās darbības spiedes.

Vīna izturēšana jāsāk tā paša gada 1. oktobrī, kurā vīnogas novāktas.

5.2. Maksimālais ražas iznākums

1. Baltogu šķirnes

9 200 kg vīnogu no hektāra

64,40 hl no hektāra

2. Sarkanogu šķirnes

8 000 kg vīnogu no hektāra

56 hl no hektāra

3. Sārtvīns

8 000 kg vīnogu no hektāra

32 hl no hektāra

6. Noteiktais ģeogrāfiskais apgabals

Pašvaldības:

I rajons: neviena

II rajons: Lumbier, Lónguida, Romanzado, Urraul Bajo un Urraul Alto.

III rajons: Obanos, Añorbe, Muruzabal, Tiebas-Muruarte de Reta, Adios, Legarda, Uterga, Guirguillano, Puente la Reina, Artazu, Echauri, Ucar, Tirapu, Vidaurreta, Enériz, Cizur.

IV rajons: visas pašvaldības, izņemot Genevilla, Cabredo, Marañón, Aras, Bargota, Viana, Aguilar de Codes, Zuñiga, Etayo, Ancín, Salinas de Oro, Lezaún un Abárzuza.

V rajons: visas pašvaldības, izņemot Petilla de Aragón.

VI rajons: visas pašvaldības, izņemot Mendavia, San Arian, Azagra, Andosilla un Sartaguda.

VII rajons: visas pašvaldības, izņemot Cortes, Cabanillas, Fustiñana, Fontellas, Ribaforada un Buñuel.

7. Vīna vīnogu šķirnes

“CABERNET SAUVIGNON”

“CHARDONNAY”

“GARNACHA BLANCA”

“GARNACHA TINTA”

“GRACIANO”

“MACABEO – VIURA”

“MERLOT”

“MOSCATEL DE GRANO MENUDO”

“TEMPRANILLO”

8. Saiknes vai saikņu apraksts

8.1. Vīns

Apgabals, uz kuru attiecas ACVN “Navarra”, atrodas ģeogrāfiskajā apgabalā uz ziemeļiem no Pireneju pussalas, kas ir ideāli piemērota vīnogulāju audzēšanai. Apgabalā valda Vidusjūras klimats ar Atlantijas okeāna ietekmi ziemeļrietumu reģionā, visā apgabalā dominējot aukstam un sausam vējam. Vidējais nokrišņu līmenis ir no 400 līdz 500 mm. Augsnei ir augsts kaļķakmens saturs, vidējs akmeņainības līmenis un smaga smilšmāla tekstūra.

Ģeogrāfiskā vide nodrošina vīniem vidēju līdz augstu skābumu, organoleptiskas svaiguma sajūtas, līdzsvarotu garšu un noteiktu minerālu iedabu, ko rada augsnes tipoloģija.

8.2. Desertvīns

Vīnus pamatā ražo, izmantojot šķirni “Moscatel de Grano Menudo”, “Garnacha Tinta” un “Garnacha Blanca”, kuras tradicionāli audzē Navarras reģionā un kurām raksturīgs augsts cukuru saturs, pilnīgums un samtainība, žuvušu vīnogu aromāts un labs saldas un skābas garšas līdzsvars. Augsto garšas blīvumu rada noteikti klimatiskie apstākļi, kuriem raksturīgs ļoti sauss klimats, augsta temperatūra augšanas periodā, zems nokrišņu līmenis un nepārtraukts ūdens deficīts.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķējumu

Nosacījuma apraksts

tipogrāfiskās rakstzīmes, kas tiek izmantotas, lai norādītu ACVN, nekādā gadījumā nedrīkst būt īsākas par 3 mm un augstākas par 9 mm, un tām jābūt skaidrām, salasāmām, neizdzēšanām un ne pārmērīgi biezām, turklāt norāde nedrīkst aizņemt vairāk kā pusi no kopējā etiķetes platuma.

ACVN logotips ir obligāts, un tas nedrīkst būt šaurāks par 8 mm vai platāks par 11 mm diametrā.

Saite uz produkta specifikāciju

https://cutt.ly/9H0Dv6L

(1) OV L 9, 11.1.2019., 2. lpp.